
Problemo de GarantbPakto 1 ) 

La ĉefa problemo de 1’ eŭropa politiko 
en ĉi-momento estas la tiel-nomata ,,ga- 
ranti-pakto", problemo, kiu estas diskutata 
en diverspartiaj ĵurnaloj kaj gazetoj. Kaj 
estas vere bedaŭrinde, ke ĝi ne ekscitas 
sufiĉan intereson de vastaj amasoj de 
laboruloj ĉiulandaj, kiuj emas trakti ĉi- 
problemon kiel io teoria kaj forlasas ĝin 
al la atento de partiaj estroj kaj redaktoroj. 

Ni rigardu la problemon de historia 
vidpunkto. Skeme, la postmilita evoluo 
de eŭropa politiko estas tia: Versailles’a 
"pac“traktato dokumentis la eksigon de 
Oermanio kiel imperiista ŝtato, kondukinta 
sendependan, aktivan eksteran politikon. 
Periodo de perforto sekvis. Sed baldaŭ 
oni komprenis, ke se Germanio restados 
pasiva faktoro, la mastruma resanigo de 
Europo ne estos efektivebla. Do, sekvis 
periodo de konferencoj kaj internegocadoj 
(Wiesbaden, Cannes, Genovo). La malkon- 
sento inter venkintoj, psikologia timo de 
germana revenĝemo, deziro ekspluati la 
plej karbozan parton de Germanio — al- 
kondukis al okupo de l’Ruhr’a distrikto 
per Francio, spite al . opozo de Anglio. 
Ĉi-okupo ne alportis al francaj kapitalistoj 
la esperitan sukceson; ĉar ĝi estis la plej 
malefika rimedo poreltirireparaciajnŝuldojn. 
Sekvis dua periodo de negocadoj; komence 
inter kapitalistaj grupoj, kaj poste — inter- 
ŝtataj konferencoj alkondukintaj al la ĉefa 
London’a konferenco, al London’a pro- 
tokolo kaj Dawes’a plano. Ci-plano doku- 
mentas la provon pace reguli interŝtatajn 
rilatojn kaj enigon de Germanio en eŭro- 
pan mastrumsiste/non. (Pri sukcesebleco 


*) Pakto estas interkonsento, konvencio. Red. 


de Dawes-plano vidu n-o 42 de S-ulo). 
Kaj nuntempe estas Ia celo de imperiistaj 
ŝtatoj aligi Germanion al ilia politika 
sistemo, t. e. igi Germanion objekto de 
ilia ekstera politiko. Kion ĉi-tio signifas? 

Por tio ni rigardu la kondiĉojn de 
garanti-pakto, jam konataj en siaj ĉefaj 
punktoj: Entento garantias al Germanio 
ĝiajn limojn - kaj promesas en kaŭzo de 

milito (bela pacemo!) defendi ilin. Sia- 

• 

flanke, Germanio aliĝas Ligon de Nacioj 
kaj estas eĉ reprezentata en ĝia konsilant- 
aro. Kaj ĉi-tio estas la kerno de 1’ problemo. 
ĉi signifas, ke Germanio akceptas la re- 
gularon de I’Ligo kaj subiĝas al ĉiuj ĝiaj 
decidoj. Tute ne estas pruvende, ke ĉi-L. 
de N. estas nur rimedo en Ia manoj de 
imperiistaj ŝtatoj por kondukadi sian poli- 
tikon; sed klare estas, ke per sia ago Ger- 
manio fariĝos faktoro en ĉi-imperiista 
politiko. Oni jam multe parolas, skribas 
kaj diskutas pri § 16 de Pregularo Iiga. 
Ĉi-paragrafo rajtigas la liganajn trupojn 
tramarŝi teritorion de ĉiu sia ano. Sed 
kian rilaton ĝi havas al la garantia pakto? 
Ja ne estas nun milito! — dirus multaj naiv- 
uloj. Kaj vere, oni parolas pri iu tra- 
marŝo, sed kien?\ oni diras, ke Francio 
rajtiĝos uzi Rejnlandon kiel bazo por 
eventualaj militagoj, sed kontraŭ kiu? La 
ĉiulandaj imperiistoj ne amas respondi 
tiajn ĝenigajn kialojn! Sed la laborularo 
devas scii la tutan veron kaj klariĝi pri 
ĝia graveco: La milito kontraŭ Soveiio, 
kontraŭ la unua laborista ŝtato estas pre- 
parata. Germanio devos garantii al Entento 
la tramarŝon de liganaj trupoj tra sia teri- 
torio okaze de milito kontraŭ USSR. 
Kaj ne nur permesi tramarŝon, sed ankaŭ 
partopreni tiun militiron. La ebleco de 


ĉi-malamika agado ne estas ia kimero, sed 
tute reala afero. Oni jam sin preparas 
en Francio oni malpermesas noti 'ĉer- 
vonec" (soveta mono) ĉe Pariza borso, 
spite al “normalaj" politikaj kaj mastrumaj 
rilatoj inter ĉi du ŝtatoj; oficiale infiuataj 
presorganoj (Matin, Temps) atakadas kaj 
kontraŭagitadas furioze Sovetion, prepar- 
ante tiamaniere publikan opinion. En 
Anglio, ministroj Chamberlain, Birkenhead 
kaj J. Hicks priparolas publike Ia “bol- 
ŝevikan danĝeron" kaj kulpigas sovetan 
registaron, ke ĝi semas malkontentecon en 
Anglio kaj kolonioj; Chamberlain eĉ per- 
sone veturis Balkanon por organizi kon- 
traŭsovetan unuecfronton; kaj nun li volas 
simple rompigi ĉiujn diplomatiajn inter- 
rilatojn kun Sovetio; brita militŝiparo “pace“ 
demonstracias en Balta maro; apudbaltaj 
ŝtatoj konferas pri militligiĝo, kaj volas eĉ 
vendi la insulojn Osel kaj Dago al Anglio 
kiel militŝipara bazo; ĉie oni publikigas 
falsitajn dokumentojn, “Zinovjev-leterojn”, 
devantaj montri Ia kontraŭordan propa- 
gandon de Komintern, ktp., ktp. 

Ĉi-tiuj faktoj, kiam oni ilin senpense 
tralegas en gazetoj, ne aperas gravaj kaj 
ŝajnas ne havi rilaton unu al alia. Sed de 
vidpunkto de centra eŭropa tendenco po- 
litika, kaj observante la senĉesan armiĝadon, 
ili aperas tre atentindaj kiel signo de nun- 
tempe formata unuecfronto kontraŭsoveta. 

Se oni sekvas la negocojn inter germana 
kaj ententaj registaroj kaj la skribmanieron 
de germana gazetaro, oni povus pensi, ke 
Germanio hezitas, ĉu aliĝi ĉi-pakton kaj 
eniri Ligon de Nacioj, ĉu sin orienti Sovet- 
ion, eluzante la unuan justan pactraktaton 
de Rapallo. Tute ne! Germanio ne staras 
sur vojkruciĝo: ĉu Moskvon, ĉu Ĝenevon! 

SENNACIULO 


Germana burĝaro, sciante ke ĝi ne povas 
nuntempe fari sendependan eksteran poli- 
tikon, kontentiĝas konduki “vost-imperi- 
isman“ politikon (Schwanzimperialismus), 
kiel trafe diris unu maldekstra politikulo, 
t. e. sin trenadi poste de pli fortaj im- 
periistoj. Do, ĝi certe iros Genevon kaj 
partoprenos en agado kontraŭ Sovetio. 
Jes, kelkaj burĝaj organoj skribas ion pri 
“amikeco kun Sovetio", sed tiu amikeco 
estas tiel platona! Oni volas nur eluzi 
ilian solan ŝancon por akiri pli favorajn 
kondiĉojn en la afero por si mem. 

La vojo de germana burĝa registaro 
kondukas Ĝenevon, kaj Ĝenevo estas sim- 


bolo de unuecfronto de P kapitalismo kon- 
traŭ Sovetio. Sed laboruloj ne sekvos ĉj- 
ekzemplon. Ui ĉiuj, — flanke de partiaj 
diferencoj, ĉu social istoj, ĉu komunistoj, 
ĉu anarkistoj, sed kiel samklasanoj, — 
devas kompreni ke Sovetio, — tiu sola 
libera insulo en kapitalista maro, — ne 
devas esti superfluita per ondoj de 1’ im- 
periismo. Sorto de Sovetlandoj — estas 
sorto de Iaboristaro tutmonda. Kaj se la 
burĝaro sin turnas Ĝenevon, ni iru Mos- 
kvon! A1 Garanti-pakto de 1’ internaciaj 
ekspluatistoj — ni kontraŭstarigu la garanti- 
pakton de l’ proletaro tutmonda por defendi 
nian laboristan ŝtaton. Observanto 


ĴEĴL ¥IEM® 


Mi venis ĉi-tien kun la ideo, ke nia 
Va Kongreso estos kvazaŭ batalkampo 
por akraj disputoj. Jam de kelka tempo 
grizumis ĉe la horizonto de nia movado 
nubetoj, antaŭanoncantaj ventegon. La 
malrapida kresko de la membraro ŝajnis 
liveri bonan atakilon kontraŭ la ĝisnuna 
gvidado de nia organizajo. 

Mu, ok longaj laborkunsidoj, ĉiam bone 
vizitataj, ebligis al la ĉeestantoj eldiri kaj 
defendi sian propran vidpunkton. La de- 
batoj estis kelkfoje pasiaj, sed ĉiam bon- 
ordaj kaj interkonsentemaj. Estas evidente, 
ke, malgraŭ forta kontraŭstaremo inter Ia 
diversaj ideofluoj kaj tendencoj, ĉlam super- 
regis ĉe ĉiuj debatantoj forta deziro trovi 
rimedon por interkonsento. Ĉiuj plene 
konsciis, ke la proletesperanta movado 
ricevus gravegan domaĝon, se okazus en 
SAT ia skismo, se plifortiĝus la disiĝemo 
inter la diversaj partitendencoj. 

Forbloviĝis la nigraj nubetoj. Me okazis 
la minacanta fulmotondro. Mun aperas la 
ĉielo pli klara kaj serena. La malkon- 
tentuloj kaj polemikemuloj ĉiuspecaj devos 
fine konstati, ke ili ne havas ŝancon griz- 
umigi denove nian horizonton. Vana restos 
ilia penado por estigi disigon kaj malpacon 
en la SAT-rondoj. Espereble ili komprenos 
ia veran signifon, kiun enhavas la fakto, 
ke ĉiuj decidoj favoraj al la ĝisnuna gvid- 
ado de SAT estas alprenitaj preskaŭ unu- 
voĉe. Nur tri, kvin, sep manoj (neniam 
pli) leviĝis malaprobe ai Ia vidpunkto de 
la plimulto. Kaj pli elokventa fakto estas, 
ke la gvidrezolucio, kiu resurne difinas la 
sencon de la debatoj kaj donas direktivon 
al la gvidantaro de SAT por la inter- 
kongresa jaro, estis unuanirne akceptata. 

Al tiu kontentiga rezulto tre helpis la 
bona kaj impona aranĝo de la kongres- 
komitato. La tuta SAT-anaro tre ŝuldas 
al la Vienaj k-doj, kluj sukcesis atingi, ke 
diversaj laboristaj organizaĵoj aŭstriaj sub- 
tenu kaj patronu nian V-an. Bela kaj esper- 
iga fakto... : 

La akcepto de la kongresantaro en la 
Laboristan Hcjmon de la XXIa distrikto, 
okaze de la festvespero, restos neforges- 
ebla en la memoro de ĉluj partoprenintoj. 
Kelkaj k-doĵ estis ĝislarme ‘kortuŝataj. 


Kaj ĉiuj senescepte fieris esti anoj de 
movado, kiu ebligas la okazigon de tiom 
sukcesplena, festo. La salonego de la 
Laborista Hejmo estis ja tro malgranda 
por enteni ĉiujn partoprenantojn. Pli ol 
500 personoj, premite kaj entuziasme, 
aplaŭdis al la kantoj, dancoj, alegorioj 
kaj ĉiuj plej diversaj distriloj, trafe elekt- 
itaj kaj bone prezentitaj. 

Mi opinias, ke Ia aranĝontoj de la 
venontaj kongresoj devos treege penadi 
por superi aŭ eĉ atingi la nivelon de la 
Viena kongreskomitato. 

Ciuj do ni foriros el ĉi-tie kun bonaj 
kaj kuraĝigaj impresoj, kun provizo da 
optimismo fruktodona, laboriga. Mecesas 
ja ne kontentiĝi je la fakto, ke nia Va 
finiĝis brile, sukcesplene kaj unuanimece. 
La diversaj komisionoj, elektitaj por ple- 
numi ĉiu aparte difinitan taskon, devas 
labori senhalte kaj metode. En ĉiuj SAT- 
rondoj devas kresid la laboremo kaj varb- 
emo. Mecesas, ke ni ĉiuj komprenu kaj 
obeu Ia decidojn de nia Kongreso. Me- 
cesas, ke plifortiĝu, se eble, Ia deziro 
forigi el nia senpartieca, kulturcela or- 
ganizaĵo ĉiujn disigilojn, kiuj konstante 
minacetas nian unuecon. La rezolucioj 
voĉdonitaj ne restu surpapera senvivaĵo. 
En nia venonta laborado. ni neniam for- 
gesu, ke la proletesperanta movado havas 
ŝancon kreskadi kaj plifortiĝadi nur se ĝi 
estas modeia bildeto de la dezirinda unu- 
eco de la tutmonda laboristaro. 

Finiĝis la Va SAT-Kongreso entuziasme, 
pacige, esperige . . . Mi jam klopodu por 
ke la Vla povu enregistri, ke nia ĉi-tiea 
laboro estis fruktodona. 

Vieno, 15. aŭgusto. E. Lanty. 


Gvidrezolucio 

La V. Kongreso de SAT, post larĝa 
debato pri la diversaj ideofluoj kaj tendencoj 
en kiuj baraktas la esperantomovado, kons - 
tatas: 

/. Ke ĉiuj proponoj celantaj aliigi la 
strukturon de S/1 T kaj ŝanĝi ĝian karak- 
teron povas nur malutili la kreskon de la 
proleta esperanta movado; 


2. Havas la konvinkon, ke la esperanta 
movado povas plej trafĉ kreski kaj ĵirmiĝi 
sc ekzistas du aparatoj nome: a) nacilingva 
aparato por la propagando de esperanto, 
b) esperantlingva aparato por la aplikado 
de esperanto ppr la intercsoj de la prole- 
taro tutmonda. 

La Kongreso opinias, ke tiuj du apara- 
toj povas bone funkcii nur se ili konservas 
sian propran karaktcron , sian memstarecon 
kaj sekvas sian paralelan vojon sen iu 
limuzurpo de unu sur alian. 

Laŭ raportoj de k-doj el diversaj lingvo- 
teritorioj, cvidentiĝis, kc estus netrafe kaj 
eĉ superflue kunĵandi la nacilingvan pro- 
pagandon laŭ tutmonda skalo, tial ke la 
cirkonstancoj kaj propagandkondiĉoj tre 
varias laŭ la landoj kaj kc plie ne ekzistas 
por tiu propagando lingva sarneco. 

Sekve, oni povas nur alceli unuecigon 
en la apartaj lingvoteritorioj kaj ne tut- 
rnondan unuigon de malsamaj propagand - 
rimedoj por malsitnilaj propagandkondiĉoj. 

Rilatc tion estas ankaŭ tute logike kaj 
memkompreneble , kc aparato por ap/iko de 
lirigvo tutrnonde uzata devas esti tutmonda 
kaj sennacieca. 

ic * 

* 

La Kongreso rekomendas al ĉiuj SAT- 
anoj, ke ili estu sarntcmpe anoj de por- 
esperanta aparato en sia propra lingvo- 
teritorio. Estas ja evidente, ke la SAT - 
anoj povas efike varbi por SAT, nur se 
ili estas membroj de la aparato kics tasko 
estas instrui esp-on al la laboristoj. 

La Kpngreso opinias, ke la esp-a movado 
entute povos atingi sian rnaksimumon de 
efikeco nur kiam ĉiuj proletoj csperantistcrj 
estos SAT-anoj. 

*• ' * 

• * 

La Kpngreso havas la opinbn, ke SAT 
devas resti porklasa, senparticca, kulturcela 
organizaĵo, celanta utili per esperanto al 
ĉiuj laboristaj organizaĵoj. Sekve la gvid- 
antaro devas malhclpi la enkondukon de 
la disputpunktoj kiuj apartigas nun la 
laboristan rnovadon. Polernikoj inter la 
diversaj tcndencoj riskus detrui nian rnov- 
adon, kiu povas esti forta kaj agadkapabla 
nur se ĝi konservas siart ncpre necesan 
unuecon. 

* • 

La Kongreso enregistras kun plezuro la 
fakton, ke cĉ ne unu voĉo siti levis por 
dcfendi la vidpunkton de tiuj novigernuloj, 
kiuj klopodas refofmi espcranton laŭ per- 
sona gusto, pcr enkonduko de tute super- 
fluaj vortoj, per ĝenera/igo de afiksoj necesaj 
nur en speciale teknikaj kaj sciencaj verkoj 
kaj per “ simpligoj', kiuj reale estas krip- 
ligoj, kies pli tarĝa uzado povus malhe/pi 
la disvastigon de esp-o inter la laboristaj 
masoj. La Kongreso eŝprirnas la dezirott, 
ke la esperanto-gazetaro proleta cn sia skrib- 
maniero elĉerpu ĝisfunde la lingvajn trc- 
zorojn grandpartc ankoraŭ kaŝitajn de laŭ- 
fundamenta espcranto, kaj uzu novajri form- 
ojn nur tiarn, kiam ili kontentigas sent- 
cblan bezonon. 

SENNACIULO 

Bilanco 

(la 30. 6. 1925) 

Aktiva . mk. g. 

Kasenhavo la 30. 6. 25 . 861,91 

Kasenhavo en Paris. 277,25 

Kasenhavo en Moskvo. 800,00 

Fremdaj Monspecoj. 3099,80 

Librostoko kaj Insignoj.12412,50 

Debetoroj. 1 004,00 

Oficejmaterialo . . . . ...... 300,00 

18755,46 

Pasi va 

Al Presejo.. 1957,74 

Simplaj Kreditoroj. 441,56 

Akcikapitalo malnova. 989,00 

Akcikapitalo nova. 1257,60 

Nuna agkapitalo . . . ...... 14109,56 

18755,46 

La sperto plene montras, ke la diagnozo 
de la pesimistoj pri la vivkapablo de la se- 
majna gazeto estis erara. Tamen Ia certigo 


la avantaĝojn de esperanto por la rekta inter- 
komunikiĝo tutmonda. 

K-do MetzgerStuttgart salutas nome de la 
Stuttgarta Esp. Ligo, atentigas pri la german- 
regiona esp.kongreso okazonta venontjare en St. 

K-do Richter-Leipzig salutas nome de la Uns- 
ProdUktivgenossenschaft, Leipzig, nia presejo. 

K-do Slezak prelegas saluttelegramojn kaj 
-leterojn, i. a. de Lab. Esp. Asocio por ger- 
manl. regionoj, Esperanta Sekcio de Turista 
Asocio, La Naturamikoj kaj Libera Sindikata 
Unuiĝo Aŭstria^ 

Proponkomisiono 

Por la komisiono por studo de Ia kongres- 
proponoj estas proponataj kaj elektataj k-doj 
Lerchner (Leipzig), Jonas (Wien), Grimm 
(Stuttgart), Efflcr (Wien), Armanda (Split), 
Roth (B.) kaj Scheithauer (Wien). 

> Raportoj 

K-do Lerchner legas la raporton de 1’ Ekze- 
kutiva Komisiono (anstataŭ k-do Banmer, kiu 
ne povas ĉeesti la Kongreson) kaj samtempe 
parolas pri la Administracio kaj donas la 



Protokolo/ 

de la Va SAT-Kongreso en Wien 
11.—15. aŭgusto 1925 

Unua laborkunsido 11. aŭgusto matene 

Ĉeestas en la ĉambrego ĉ. 130 gekamaradoj. 

K-do Rinesl-VJien de 1a Loka Kongres-Ko- 
mitato malfermas la Kongreson per kelkaj 
salutparoloj- al la kongresanoj. 

Sekvas elekto de la prezidantaro laŭ nom- 
propono de la Ekzekutiva Komisiono (kiu 
estas reprezentita per k-do Lerchner kaj k-dino 
Noel). Kiel prezidantoj estas elektataj k-doj 
Slezak-W\en , /?/c/zter-Leipzig kaj Gz///zfl'Paris, 
kiel sekretarioj, k-do Barthclmess y k-dinoj Nocl* 
Paris kaj Limouzin-London (kontraŭ 1 voĉo). 

K-do Slezak anoncas, ke reprezentitaj estas 
ĉe la Kongreso la jenaj asocioj: 

Liberpensula Ligo Aŭstria 
Naturamikoj Turista Asocio 
Redakcio de Laborista GazetO'Wien 
Unuiĝo de Laboristaj Stenografoj (Gabels- 
berger) 

Hungara Emigranta Grupo 
Partiestraro de Socialdem. Partio Aŭstria 
Unuiĝo de Libropresistoj 
Libera Radio-Unuiĝo Aŭstria^ 

Libera Unuiĝo de Sindikatoj, Ŝipista Sekcio 
Unuiĝo de la Urb-Ŝirmligo 
Unuiĝo de maŝinistoj kaj hejtistoj 
Komunista partio de Aŭstrio 
Libera unuiĝo de scenejlaboristoj 
Poste li konigas 1a Tagordon de la Kongreso: 

1) Salutparoiadoj 

2) Elekto de komisiono por studo de pro- 
ponoj. 

3) Raportoj a) Ekz. Komisiono, Administra- 
cio (Lerchner). 

b) Redakcio de Sennaciulo, Eld. Fako 
(Barthelmess) 

c) Redakcio de Sennacieca Revuo (Bar- 
thelmess) 

4) Lingvaj demandoj (Feith) 

5) Naciaj kaj internaciaj esperanto-organiz- 
ajoj (Deubler) 

6) Programo de SAT (Revo) 

7) Esperanto je servo de internaciaj or- 
ganizaĵoj (Bassler) 

8) Eventualajoj. 

La tagordo estas unuanime aprobita. 

Salutparoladoj 

K-do D-ro Pa/la-Wien salutas en la nomo 
de la Viena Laborista Ĉambro (en esperanto), 
parolas pri la ĝisnuna vojo de Lab. esp. mo- 
vado. La ekzisto de SAT pruvas denove, ke 
iu afero nur tiam estas vivkapabla kaj utila 
por laboro de homa progreso, kiam laborist- 
aro alprenas ĝin. Li estas konvinkita, ke an- 
kaŭ tiu ĉi Kongreso en Vieno utilos al la as- 
pirata celo. 

K-do D-ro Julius Deutsch salutas (german- 
lingve) en la nomo de la Aŭstria Socialdemo- 
kratio. Li akcentas la gravan valoron de 
esperanto kiel kulturmovado, kaj ke pro tio 
la socialdemokratio havas speciaian intereson 
pri esp. Ke lingvo tamen ne povas forigi la 
sociajn luktojn de kapitalista epoko. 

K-do \Vegerer en la nomo de komunista 
partio aŭstria (germanlingve). Sub la brila 
ŝajno de la suprajo ni havas en Aŭstrio 
grandan mizeron. Ni vivas pli malbone ol 
antaŭ la milito. Aŭstrio havas relative plej 
multajn senlaborulojn. Nur tiam Internacia 
lingvo povos disvastiĝi, kiam ni mem komen- 
cos akiri ia ŝtat-potencon. • 

K-do Frdschef (Libropresistoj) ' laŭdas la 
valoron de esperanto kiel ilo en * la batalo de 
la laboristaro. 

K-do Clabian (Liberpensuloj) promesas 
fortan subtenon kaj rekomendon en siaj ron- 
doj (parolas esperante). 

K-do Kirchner (Lab. Stenografoj) admonas 
konservi unuecon en la mondlingva movado, 
atentigas pri la sistembatalo de la stenografoj. 

K-do T[schler (Ŝipista sekcio de lib. sindi- 
katoj) kaj k-do Kunsteler (Radio-KIubo) laŭdas 


kasraporton de la Asocio. La ĝenerala sekre- 
tario rebatas la plendojn faritajn kontraŭ li 
pro la prokrasto en la elekto de nova Direkta 
Komitato. Li diras, ke kulpas la kandidatoj, 
resp. la membroj, kiuj tro malfrue anoncis 
sian kandidatecon. ĉis 30. 5. 36 kamaradoj 
estis anoncintaj sin, 6 deklaroj venis tro mal- 
frue. Tuj poste r*i mendis la presadon de 
voĉdonilo, por ebligi la finon de la voĉdonado 
antaŭ 1a Kongreso. Ni ripetas, ke la rilatoj 
inter D. K. kaj E. K. ne estas tiaj facilaj kiel 
oni supozas. Por ke la maŝino povu facile 
kaj ebene funkcii, ni devus modifi la rolojn 
respektivajn de D: K. kaj de E. K. Certe la 
D. K. devas resti la instanco supera al E. K., 
sed ĝia rolo ne devus esti konstanta, ĝi nur 
devus kontroli E. K.-on kaj ĝin eksigi, se 
ĝi agas kontraŭe al la celo indikita. Ni ne 
volas pliampleksigi la rajtaron de E. K., sed 
ni volas modifi la rolon de E. K., por ke ĝi 
Iaboru pli utile kaj pii rapide, ;sub la kon- 
trolo de D. K. kaj ne sub ĝia gvidado praktike 
neebla. La sperto montris al ni tiun difekton 
de Ia maŝino. 

La financa raporto citas multe pli grandajn 
sumojn ol en antaŭa jaro. Ĉefe la semajnigo 
de nia gazeto kaŭzis tion. 

Enspezoj estis: 30535,77 mk. g. 
Elspezoj „ 30407,40 „ „ 

= Saldo de 1.7. 24 733,54 „ • „ 

Restas saldotransporto 

U julio 1925 . 861,91 „ „ 


de la financa vivo de Sennaciulo estas mal- 
facila. Ni kalkulis, ke 1a rekiainfako funk- 
cius. Sed en tiu rilato ni fiaskis. Ni ne 
ricevis anoncojn. Krome nia tarifo estis 
fiksita dum pasinta jaro, kaj dume okazis 
multaj prezaltiĝoj. Tamen ni ne ŝanĝis la 
prezbazon. Krome la stato de abonantoj tute 
.ne estas kontentiga. Ni momente havas nur 
1769 pagantajn abonantojn. Tiu sumo alt- 
iĝas ĝis fino de la kvartalo ĝis 2000. Sed 
tiu nombro estas tute malsufiĉa. Tial varb- 
ado kaj denove varbado estas devo de niaj 
membroj kaj la legantoj. 

Koncerne ia Jarlibron nia espero ne estas 
plenumita. En 1925 ni nur havas broŝuretan 
jarlibron. Sed la antaŭlasta jariibro ŝiris 
dolorige nian monujon. Sed tiu maldikeco 
de la nunjara Jarlibro ne signifas, ke la Jar- 
libro estas senvalora; ja ĝi entenas la adresojn 
de la SAT-anoj, kaj tio nura estas jam grava 
utilajo en mano de SAT-ano. 

La nuna (momenta) stato de membraro 
estas: 3073. 

Ni devas peni, ke SAT sin trudu ekstere 
ĉe la organizajoj proletaj, ĝi devas esti profit- 
dona, produktiva, avantaĝdona aparato. Kaj 
tion ni atingos plene nur, se la rilatoj inter 
la membroj fariĝos pii aktivaj, pli oftaj, pli 
metodaj. Tro multaj SAT-anoj malatentas 
tiun unuarangan problemoti, por penadi nur 
al sukceso de sia politika plano, al trudo de 
sia politika tendenco. 

Ni rememorigu, ke konforme al la ĝenerala 
esprimo de la membroj, nia Asocio estas de 
nun membro de la Internacia Laborista Helpo. 
ILH taksas ĝuste la valoron de nia aparato 
kaj scias ĝin utiligi. 

Kiel kutime ni invitis diversajn organizajojn 
proletajn, sendi delegiton al tiu ĉi nia Kon- 
greso. Vi mem scias, ke tiu metodo estas 
fruktodona. Ni memorigas la ekzemplon de 
k-do. Natharis , kiu estas plene konvinkita, 
ĉeestinte nian IV-an, ke esperanto estas grava 
faktoro socia. Neplenumitaj estas la vastaj tut- 
mondaj enketoj, kiujn proponis k-do Mark 
Starr dum la IV. Kongreso. Pro la sufiĉa 
pezo de la kuranta laboro, la E. K. ne povis 
kaj nun ne povas zorgi mem pri tiu tasko, 
kiel deziris la Kongreso. K-do Mark Starr ne 
akceptis gvidi tiun fakon, pro manko da tempo. 
Tiu fakto montras, ke proponantoj estas pli 
facile renkonteblaj ol plenumantoj. Aliaj pro- 
ponoj estas ankaŭ tre interesaj kaj subten- 
indaj, sed necesas ke k-doj prenu sur sin la 
laboron. La gvidantoj de starigindaj fakoj 
certe trovos heipon ĉe organoj kaj oficuloj 
de SAT. 

La E. K. bedaŭras ke iuj konftiktoj ekiĝis 
inter SAT-anoj. Unu estis la afero „Dresden “, 
pli vere “afero Goldstein u t ĉar tiu k-do estas 
ties animo. Post la Brusela kongreso Gold - 
stein sendis al EK. rezolucion, en kiu estas 
dirite pri “politikpartia fidisciplino, u kiudecidis 
en Bruxelles. Ni petis pruvojn de Goldstein , 
kiujn li ne povis doni. Li riproĉas en diversaj 
leteroj al ni la mispaŝajn, senpripensajn agojn 
de iuj SAT-anoj komunistaj. Fine al nia res- 
pondletero li ne plu respondis. 

Konkludo: Estas klare, ke Goldstein kaj 
liaj amikoj juĝis la aferon tre kaj nur sub- 
jektive, kaj kiam ni postulis pruvojn, faktojn, 
li konfuziĝis, ĉirkaŭumis, ruzis kaj fine for- 
lasis la batalon. — 

La afero “Roth u estas iom komika. Ni jam 
esploris ĝin en Bruxelles. Sed poste k-do 
Roth plue rilatis kun ni. Li speciale furiozas 
kontraŭ la speciala komisiono, kiu en Bruxelles 
ekzamenis la proponojn antaŭ la debato. 
Same kiel G. li ne povis subteni siajn asert- 
ojn per pruvoj. Li forlasis SAT-on kaj provis, 
nur parte sukcese, malvarbi keikajn membrojn. 

Fine ni atentigas ia membraron pri la 
fanatikismo politika kiu movigas kelkajn ka- 
maradojn, ĉu anarkistajn, ĉu komunistajn, ĉu 
socialistajn. Granda estas la danĝero de tiu 
malsano. Eĉ iuj membroj antaŭ ne longe 
faris strangan pason: pretekstante ke ili ne 
havas sufiĉe da aero en SAT-domo, ke la 
aliaj tendencoj sufokas ilin, ke ili volas pro~ 
pagandi sur pli ampleksa kampo, pro tio iii 
jam decidis fondi apartan organizajon ek- 
stere de SAT. lli pretendas, ke tiu organiz- 
aĵo ne konkurencos SAT-on; ni opinias male, 
ĉar konsidere ke al tiu org^aĵo povos aniĝi 
iu ajn persono, estas klare, ke baldaŭ la SAT- 
anoj nombros malplejmulte en tiu org-aĵo, 
kaj do ili devos subiĝi je la influo de la pli- 
multo. Tiu agad maniero meritas la plej 
viglan proteston, riproĉon de la Kongreso. 

Kompreneble, ni ne intencas nek rajtas 
indiki la taskon de ĉiu SAT-ano ekstere de 
SAT, ĉar ekster SAT, ĉiu membro agas Iibere; 
sed almenaŭ ni estus stultaj se, per niaj or- 
ganoj, per niaj asociaj rimedoj, ni propagan- 
dus favore al fondo de tia organizaĵo. 

Tiuj Kamaradoj fondis apartan asocion kva- 
zaŭ por protesti kontraŭ la fanatikismo de 
alia tendenco; sed tion farante, ili ne rimar- 
kas ke ili mem agas. plej fanatikisme. Ui 
vidas nur la celon de la filozofia partio al 
kiu ili apartenas ekstere de SAT; sed ili 
forgesas la celon kiu devas unuigi ĉiujn mem- 
brojn de SAT; ili forgesas ke ĉies fortoj estas 
necesaj por atingi tiun komunan celon, tio 
estas disvastigi ĉien la sennaciismon. Por 
propagandi sennaciismon, ne necesas porti 
sur la fronto la “markilon" anarkistan, nek 
komunistan, nek socialistan, — sufiĉas sin 
dekiari rcvoluciulo. 

Cetere, se en specialaj okazoj, ili volus 
propagandi la celojn de SAT cn sia partio 


politika, tiucele ili povus fondi fakon el SAT- 
anoj sampartiaj, kiel jam faris du aliaj ten- 
dencoi. Tiu fakiĝo estas utila, kaj faciligas 
la taskojn specialajn, sed ĝi ne devas iel ajn 
konkurenci SAT-on. 

Tiaj projektoj povas nur perturbi la vivon 
de nia Asocio, kaj tio senprofite por la skis- 
manoj kiuj certe ne kapablas vivi aparte. 

Kiel jam multaj el vi scias, k-do Lanty 
eksiĝis el la Ekzekutiva Komisiono antaŭ 
3 monatoj. La kaŭzo estas, Jfe lia farto estis 
tre skuita post kirurgia opera'cio kaj precipe 
pro la pezo de la SAT-tasko kiun li elportas 
depost jaroj. 

Per tiu konciza raporto ni provis skizi la 
vivon de SAT dum la pasinta jaro, kaj ni 
provis montri la tasketon plenumitan de la 
E. K. kaj aliaj oficuloj. 

Ĉu ni sukcesis en nia penado? Ĉu ni 
atingis la maksimuman sukceson? Ni mem 
ne povas juĝi nian propran faron. Permesu 
al ni nur aserti ke, en ĉiuj niaj agoj, en ĉiuj 
decidoj, ni celis nur la intereson de nia ko- 
muna entrepreno, ni celis ĉiam fari el SAT 
aparaton por servi al la revolucia laborklaso 
tutmonda, aparaton por disvastigi, instrui 
Sennaciismon. 

La Ekzekutiva Komisiono — kaj la Admini- 
stracio — submetas sin al via ekzameno. 

Fino de la unua kunsido je la 12a h. 
tagmeze.^ 


Impresoj el Sovet-Unio 

La 15. julio kaj la 16. la sveda dele- 
gitaro forveturis de Stockholmo ĝis Reval, 
per vaporŝipoj “Vasa“ kaj „KaIevipveg“. 
Ekkomencis fulmotondri kaj pluvi, sed 
baldaŭ la suno ree brilis, kaj estis tre 
bela vetero dum la tuta vojaĝo. La 17. 
ni haltis en la haveno de Tallinn (RevalL 
La estonia estraro kaj policanoj faris ĉion, 
por malhelpi la vojaĝon. Ni devis resti 
tie dum multaj horoj. Fine ni ricevis 
rajton vojaĝi. Ho tia lando! Estas videble, 
ke en Estonio regas la blanka teroro. Ĉie 
oni vidis preskaŭ nur virinojn laborantajn, 
ekzemple ĉe forĝejoj, segejoj ktp. En 
Narva ni ankaŭ devis resti multajn horojn, 
fine devis la rusa oficisto interveni, kaj 
ni eniris rusan vagonaron, belegajn vag- 
onojn. Kiam ni alvenis la limon, ni devis 
halti. Transe de la Iimo staris rusa mu- 
zik-ĥoro kaj ludis la Internacion, junaj 
leninistoj — pioniroj kaj multaj aliaj staris 
tie dum tuta nokto kaj atendis nin. Estis 
bonega kaj kortuŝa humoro. Kiam ni 
alvenis al Kingisepp, ni ricevis teon kaj 
buterpanon, tie estis muziko, kantado, paro- 
Iado kaj hura-krioj. Tie mi por unua 
fojo renkontis eksterlandan esp. kamaradon, 
kaj ni interparolis, estis tre interese. Post 
kelkaj horoj ni veturis al Leningrado. Ĉe 
la stacidomo atendis multaj homoj por 
saluti nin bonvene. Kiam la salutparoladoj 
kaj ĉio alia estis finitaj, ni veturis per 
tramoj al nia loĝejo Smplni. Kiam mi 
staris sur la tramo, mi subite ekaŭdis iun 
demandi, ĉu vi scias paroli Esperanton? 
Ĉu ĉi tie troviĝas esperantistoj? Mi tuj 
respondis jese. Estis k-do H. Frank. Ni 
baldaŭ alvenis al Smolni, ricevis litojn kaj 
poste manĝajojn. Sufiĉe manĝinte, ni viz- 
itis infanhejmon, ripozejon por laboristoj 
kaj alion. Proksimajn tagojn ni renkontis 
multajn esperantistojn. Mi neniam antaŭe 


parolis kun iu esperantisto, sed mi tamen 
bone komprenis ilin. La trian tagon ' ni 
vizitis la “Vintran palacon", la fortikajon 
de Peter-Paŭlo kaj multon alian, kion pri- 
skribi estas tro longe. 21. vespere ni 
veturis de Leningrado ĝis Moskvo. En 
Ia urbo Tver mi renkontis proksimume 
15 geesperantistojn, ni interparolis, foto- 
grafis, kaj mi ricevis florbukedon . de la 
knabinoj. La vagonaro nur haltis ĉirkaŭ 
dudek minutojn. Baldaŭ ni estis en Mos- 
kvo. Ankaŭ tie estis multegaj homoj por 
saluti nin. En Moskvo ni vizitis fabrikojn 
diversajn, malsanulejon, “Kreml“, la tom- 
bon de Lenin kaj multon alian. Tie estis 
multaj esperantistoj. Ni ankaŭ vizitis ilian 
kunvenon apud la Ruĝa Placo. La 25. 
nokte ni ree veturis de Moskvo ĝis Lenin- 
grado, de tie al Kingisepp, Narva, Reval 
kaj fine al Stockholmo. Ĉiuj, social- 
demokratoj, sindikalistoj, liberaluloj sen- 
partiaj kaj komunistoj estis tre ĝojaj, ke 
Sovet-Unio estas forta. Ili ricevis bonegan 
impreson pri Rusio. Kiel komunisto mi 
nur volas diri, ke sovetlandaj laboristoj 
kaj kamparanoj batalis kaj finvenkis kon- 
traŭ multaj malfacilajoj. Fine mi volas 
danki al ĉiuj rusaj kaj estonaj geesperantistoj 
por ĉio, kion ili faris por ni svedaj esperant- 
istoj. Tutkoregan dankon, gekamaradoj, ge- 
fratoj! Vivu Esperanto! Vivu tutmonda la- 
boristaro! John Nilsson (4057). 


Kamaradoj,utiligu praktike Esper^ 
anton kaj SAT-servojn! 

La 25. julio ni, parto de Iokaj SAT- 
anoj, havis maloftan plezuron renkonti 
8 samasocianojn, partoprenantojn de sveda 
laborista ekskurso, reveninta el Sovetio. 
Bedaŭrinde la kamaradoj neantaŭsciigis nin 
kaj nur dank’ al hazarda surStrata ren- 
konto sukcesis ni venl al la forironta 
ŝipo kaj trovi la samcelanojn en la 300- 
persona amaso. La bedaŭro estas des pli 
granda ke tiutage almenaŭ 3 el ni estus 
povintaj pasigi tutan tagon kun la alven- 
intoj kaj gvidi ilin tra la urbo. La epizodo 
estas pripensinda el propaganda vidpunkto 
kaj nome: 

Rakontante pri siaj vojaĝaj impresoj, 
svedaj kamaradoj akcentis la avantaĝojn, 
klujn kompare kun aliaj ekskursanoj ili 
spertis en Leningrado kaj Moskvo. Dum 
ceteraj plene sentis barojn de diversling- 
veco, niaj SAT-anoj, helpate de sovetiaj 
samideanoj, ĉie ĝuadis la avantaĝojn de 
I’ komuna lingvo Interkompreniĝante kun 
rusaj kamaradoj kaj ankaŭ kun 2 germanaj 
esperantistoj, anoj de samtempa iaborista 
delegitaro el Germanio. La pozicio de 
ambaŭ grupoj estis tiom malsama ke la 
svedoj, persone spertinte lingvajn malhelp- 
aĵojn, entuziasmiĝis pri esperanto kaj, 
kiel oni al ni diris, duono da ili esprimis 
deziron eklerni nian lingvon. La samon 
certe spertis ankaŭ la centmiloj da Lenin- 
gradaj kaj Moskvaj gelaboristoj, partopren- 
intaj Ia solenan akcepton de I’ ekskurso 
kaj bonvenigintaj ĝln en siaj fabrikoj kaj 
kunvenejoj. • • 

En Estonio, kie ia ajna renkonfo estas 
malebligita al Iaboristaro, la amika kun- 
estado de nia kelkopo kun la ruĝstele 
ornamitaj kamaradoj, certagrade riska pro 
malagrablaĵoj flanke de la polico, ankaŭ 
ne restis nerimarkita de I’ekskursanaro. 
Tamen pli-malpli ara organizita promeno 
kun ekskursintoj tra la urbo estas ankoraŭ 
pli efika pruvo pri utileco de nia afero. 

Nun la ekskursanoj estas jam delonge 
rehejmiĝintaj kaj estas tasko de niaj sve- 
daj kamaradoj ke ili ne forgesu pri sia 
deziro ekstudi Esperanton. Kaj ŝajnas al 
mi ke se ni volas plisukcesigi nian mo- 
vadon per praktika per-SAT-laboro, ni de- 
vas priatenti ankaŭ la Iab-istajn ekskursojn 
ĝenerale kaj tiujn en Sovetion precipe. 
Estas tre dezirinda persona partopreno de 
1’ esperantistoj, sed partĉpreno nepre or- 
ganizita kun plena eluzo de I’serv-aparato 
de SAT. La konstante plioftiĝantaj ren- 
kontoj de diverslingvaj laboristoj kaj la 
nevenkeblaj lingvobaroj, starantaj antaŭ la 
laboristaro sur ĝia vojo al efektiva, intima 
unuiĝo, devigas la SAT-anojn streĉi ĉiujn 
fortojn kaj bonuzi ĉian okazon por pruvi 
al la skeptikuloj kaj laikoj ke la tutmonda 
proletariaro posedas jam potencajn batal- 
ilojn kontraŭ la ĝin disiganta malsam- 
lingveco, kies nomoj estas — intemacia 
lingvo esperanto kaj Sennacieca Asocio 
Tutmonda, praktike utiliganta tiun por 
klasaj celoj de 1’tutmonda laboristaro! 

R. Lorentson (1929). 


Nova vasalo de Usono 

Same, kiel Francio, Italio estas unu ei 
la landoj, kiuj plej akute sentadas premon 
de usonaj kreditoroj: Same, kiel Francio, 
Ifalio ĝis nun nenion faris por amortizadi 
siajn ŝuldojn, evitante konkretan respon- 
don al Usono, malgraŭ ties insistaj re- 
memorigoj, kaj ĉiam defendante la saman 
opinion, ke la pagado por ŝuldoj nun estas 
malebla por Italio. 

La problemo de ŝuldoj, pagendaj de 
Italio al Usono, pli ol unu fojon estis la 
objekto de daŭraj traktadoj inter ambaŭ 
landoj, kvankam la postulemo de Usono 
rilate al Italio neniam estis tiom energla 
kiom rilate al Francio. 

Tamen lastatempe, kiam Usono komen- 
cis ĝeneralan atakon kontraŭ siaj eŭropaj 
ŝuldantoj, itala registaro estis devigita plej 
serioze konsideri la postulojn de sia po- 
tenca kreditoro. La pozicio de Italio nun 
estas malpli fortika ol iam antaŭe. Post 
malvenko de itala proletaro, sklavigita per 
faŝista diktaturo, itala kapitalismo ĝis nun 
havis la staton de relativa stabileco. Ĉiuj 
branĉoj de I’ industrio, kompare al ali- 
landaj industrioj, atingis altan gradon de 
postmilita disvolviĝo. La komerco kun 
eksterlando pligrandiĝis dank’ al eksporto 
de maŝinkonstrua kaj teksa produktaro. 
Pli forte premanta la popolon impost- 
aparato elpumpadis sufiĉe da enspezoj 
por ŝtata kaso kaj ebligis por iom da 
tempo preskaŭ neniigi buĝetan deficiton 
kaj eĉ amortizi iom da enlandaj pruntoj. 




K 


Pro tio banka emisado en Italio estis 
haltinta senŝanĝe ĉe certa nivelo kaj la 
kurzo de liro, bazata per kreditaj institutoj 
sur funta parito 1 ), restis relative stabila. 

Ĉio ĉi estis obtenita per “afera“ po- 
litiko de faŝista registaro, kiu uzis ĉiujn 
rimedojn por neniigi.ĉiun provon de la- 
boristaj kaj agristaj masoj defendi siajn 
interesojn. 

Sed tiu ĉi politiko desubpremado kaj ad- 
ministra arbitro neeviteble kreskigis ribel- 
emon de laboristaro kaj protestemon de 
ĉiuj sociaj grupoj, kiuj ne faras senperan 
apogon por la registaro kaj ne parto- 
prenas en administra aparato de la ŝtato. 

Tio ĉi kreis malstabilan situacion, kiu 
povas ŝanĝiĝi kun ĉiu nova paŝo de re- 
gistara politiko kaj ĉiu nova simptomo 
pri aliproporcio de sociaj fortoj, ĉiu no- 
va indiko de 1’ socia barometro estis 
okazigantaj gravajn postsekvojn en financa 
vivo de la lando. Nature, ankaŭ la va- 
luto, malgraŭ sufiĉe bona stato de 1' en- 
landa ekonomio, reflektis per kurzŝanĝoj 
ĉiujn nuancojn de socialpolitika konjunk- 
turo de Italio. 

Per tio ĉi estas komprenigeblaj tiuj pli 
malpli grandaj ŝanĝoj de kurzo de Itala 
liro, kiuj estas konstateblaj de antaŭ unu 
jaro. Nalgraŭ ĉiuj penoj la registaro de 
Mussolini dume ne povas ŝanĝi la situ- 
acion, kiu ĉiam minacas al stabileco de 
itala valuto kaj la liro de post aprilo 1925 
havas pli fortajn skuojn ĉe internaciaj 
borsoj. Samtempe oni konstatis gravan 
pligrandiĝon de pasivo en komerca bilanco. 
En marto de nuna jaro la pasivo atingis 
1 100 miln. da liroj anstataŭ 300 miln. da 
liroj por la sama monato en 1924. 

Malgraŭ ĉiam pligranda eksportado de 
I’ industriaĵoj, tiu ĉi ega pasiveco de 1’ bi- 
lanco estis kaŭzita per malbona rikolto 
en pasinta jaro kaj ursa servo de nuna 
itala registaro, kiu devus importi por la 
lando mankantan kvanlon da tritiko. La 
akaparado de importenda greno okazis 
maifrue, kiam la prezoj plialtiĝis; “afera" 
registaro, pro politikaj tendencoj, ne pli- 
grandigis en sufiĉa grado importon de 
greno el Sovet-Unio, kaj la fina rezultato 
estis tiu, kiu karakterizas ĉiun malbonan 
aferiston. - * 

La aĉetkosto de grenimportaĵoj kon- 
sistigis sumon de 4,5—5 miliardoj da Iiroj 
kiu fariĝis la plej grava kaŭzo, pligrandig- 
inta la pasivecon de itala komerca bilanco. 
La kurzo de 1’liro, kiu en fino de 1924 
atingis 23% de sia antaŭmilita nivelo, 
nun komencis rapide malaltiĝi. 

En januaro 1925 unu svisa franko ĉe 
italaj borsoj estis kotizata laŭ ekvivalento 
4,65 lir., en februaro — 4,69, en marto 
— 4,73, en majo 4,80, — tio estas, ke 
la liro kurzfalis ĝis 20% de sia antaŭ- 
milita nivelo. 

Rilate al ŝtata buĝeto valutaj fenomenoj 
promesas nenian gravan ŝanĝon. La re- 
gistaro oficiale deklaris, ke en tiu ĉi jaro 

*) t. e. monbazo de 1’ valuto itala estis angla 
funto kaj laŭ ties kurzo variis la kurzo de 
itala liro. 


ĝi havos sendeficitan buĝeton kaj en la 
sekvonta oni atendas plion da enspezoj. 
La kreditigo de I’ emisanta banko al ŝtata 
kaso konsistigos la saman sumon de 6,9 mild. 
da liroj kaj la kreditatestoj de ŝtata kaso, 
emisitaj por cirkulado dum mallonga peri- 
odo je sumo de 2,3 mild. liroj, nun kon- 
sistigas nur 2,1 mild. liroj. 

Malgraŭ tiuj ĉi bonatestaj ciferoj kaj 
registaraj deklaroj pri belaj perspektivoj 
de I’ buĝeto, la politika reĝimo de Mus- 
solini ne povas firmigi la konfidon de 1’ 
eksterlandaj financistoj kaj en tiu ĉi fakto 
kuŝas la fundamenta kaŭzo de valuta mal- 
forteco en Italio. 

La plej bela pruvo de tio estas la plej 

klarkaraktera konduto de italaj kreditoroj. 

• •» 

Dum la sama periodo, kiam Ia fianca situa- 
cio de Italio estis plej malbona Usono en la 
plej sentebla maniero rememorigis al itala re- 
gistaro pri pagendo de militaj ŝuldoj, same 
kiel tio estis farita rilate al la aliaj eŭ- 
ropaj landoj. Sub influo de usonaj post- 
uloj kaj pro realigado de aliaj eŭropaj 
valutoj, suferantaj pro militaj ŝuldoj, la 
kurzo de itala liro malaltlĝis plej rimark- 
eble kaj la financa konjunkturo atestis 
pri tendenco al plua kurzfalado. 

En tiuj kondiĉoj, por haltigi riskoplenan 
kurzfalon de itala valuto, la nuna regist- 
aro trovis nenian riniedon krom serĉi la 
helpon en Usono mem, — malgraŭ evid- 
enta malprofito kaj politika danĝero de 
tiu ĉi paŝo, minacanta al ekonomia sen- 
dependeco de la lando per siaj postsekvoj. 

En majo la ĵurnaloj komunikis pri tio, 
ke laŭ “propra iniciativo“ Italio konjencis 
trakti kun Usono pri amortiza plano de 
siaj ŝuldoj. Tiam neniaj detaloj de tiu 
sekreta traktado estis sciigitaj de jurnaloj; 
estis konataj nekkonkretaj planoj de Italio, 
nek afableco de tiu akcepto, kiun ili ren- 
kontis en Usono. Tute neatendita estis 
en junio la deklaro de itala ministro por 
financoj en parlamento, ke banko de P. 
Morgan disponigis al Italio novan krediton 
por sumo de 50 miln. dol. Tiu ĉi kredito, 
— nedubebla rezulto de ital-usonaj trakt- 
adoj, — atestas pri tio, ke usona bankist- 
aro, sub gvidado de P. Morgan, ricevis 
nun pli konkretajn kaj realigeblajn garan- 
tiojn por amortizado de militaj ŝuldoj. 

Se oni konsideros, ke samtempe Belgio 
oficiale informis pri sia intenco en proks- 
ima tempo komenci la traktadon pri siaj 
militaj ŝuldoj, oni konstatos nekontesteblan 
fakton, ke ruiniĝis la tuta koalico de eŭ- 
ropaj nepagantoj, kiuj ĝis nun unuecfronte 
kontraŭstaris al Usono, kiel sia plej forta 
kreditoro. La situacio de Francio fariĝas 
ekstreme danĝera kaj malfacila, ĉar kiel 
sola lando ĝi ne povas rezisti kontraŭ 
postuloj de Usono eĉ tiom malforte, kiom 
ĝi povis tion fari antaŭ nun. 

La nova prunto, disponigita al Italio 
de Morgan, sendube estos destinita por 
stabiligo de suferanta valuto; ĝi estos 
tiu rezervo por financaj manovroj per kies 
helpo itala registaro evitigos la pluan 
kurzfalon de liro kaj penos krei firman 
bazon por la valuto. Kiel simptotno de 

tio, ke ital>usona traktado rezultigas por 
usona kapitalo la deziratajn garantiojn, la 
kredito de Morgan samtempe atestas pri 
forta tendenco de Usono por . konkeri 
gravan pozicion sur eŭropa kontinento. 
En historia evoluo de Italio nun komen- 
ciĝis nova epoko, kiam financa kapitalo 
de Usono trapenetros la tutan ekonomion 
de la lando. lom post iom ĉirkaŭ Italio 
densiĝos aranea reto de proŝuldaj garantioj 
por Usono kaj neeviteble venos tiu de- 
cidiga momento, kiam fakte evidenta kaj 
neplu kontestebia vasaleco de Italio je 
Usono estos oficiale konstatita fakto. 
Tiam fianca dio de nuna postmilita epoko 
P. Morgan proponos nerifuzeblan planon 
de Dawes por Italio, kaj tio estos la lasta 
limo, kiu finigos la nunan mairapidan 
paŝadon de itala registaro sur la vojo al 
kapitulaco. A/. Krassovski. 

Malbona situacio de Ia 
laboristaroenCekoslovakio 

Ekonomia situacio de Cekoslovakio estas 
vere malĝoja. Per malkapabla mastrum- 
ado kaj tarifpolitiko mankas merkatoj, kien 
la industrio enlanda povus siajn produk- 
tojn eksporti. Plej bone oni vidas tion 
ĉe la karbindustrio. Kiam en jaro 1913 
oni eksportis eksterianden 12900 tunojn 
da karbo, hodiaŭ oni eksportas nur 
5214 tunojn. Germanion oni eksportis 
en j. 1913 7 800000 t., hodiaŭ apenaŭ 
2 461000 aŭ 67 proc. da malpliiĝo. Eks- 
porto ^ en Austrion malaltiĝis ankaŭ je 
60 proc. Lastatempe ĉekoslovaka registaro 
estis farinta kun Polio komerckontrakton, 
permesanta en Ĉekoslovakion importi el 
Polio 70000 g pomonate. 

• Precipe karbo pola fariĝas granda kon- 
kuranto por karbo ĉekoslovaka kaj dan- 
ĝero por ministoj ĉekosiovakaj. Eĉ se 
registaro ĉekoslovaka neniigus entute karb- 
kontribuojn, fervojtarifojn kaj aliajn im- 
postojn ŝarĝantajn la karbon, kiuj estas 
pli altaj je 33—45 proc. ol en Aŭstrio aŭ 
Germanio, Ĉekoslovakio ne estus kapabla 
konkuri kun karbo germana kaj pola. 
Kelke da ciferoj klarigos al ni tion. 

En Supra Silezio (parto pola) dum 
januaro 1924 produktiveco po kapo kaj 
tago faras 0,594 tunojn aŭ 49, 42 proc. 
de jaro 1923. 

En novembro 1924 ĝi altiĝis ĝis 0,898 
tunoj aŭ 74,71 proc. de jaro 1913. 

En januaro 1924 nombro da iaboristaro 
en Supra Silezio estis 149331. 

Dume en novembro 1924 nur 98517, 
kio signifas, ke estas maldungitaj pli ol 
50000 laboristoj. 

ĉenerala produktado de karbo estis en 
januaro 1924 — 2192239 tunoj, kaj en 
novembro 1924 — 2310463, kio sig- 
nifas, ke ĉe plimalgrandigita nombro je 
50000 laboristoj 118000 tunoj pli. 

El tio evidentiĝas, ke malgraŭ mal- 
dungo de 50000 laboristoj (ĉirkaŭ 33 proc.) 
produktiveco de laboristo altiĝis de 6,00 g 


ĝis 9,00 g potage aŭ 33 proc. Pro tiuj 
kaŭzoj kostas karbo pola po 1 g 3—5 Kĉ 
(laŭ kvalito), dume ĉekoslovaka karbo po 
1 g 20 Kĉ. 

Nepovante konkuri kun karbo alilanda 
karbobaronoj uzis ĉiujn fortojn por mal- 
altigi salajron de la laboristoj kaj nuligi 
iliajn postrevoluciajn atingaĵojn. Kiajn 
oferojn donis laboristaro, ke karbo estu 
pli malmultekosta (konkurpova) ni vidas 
el tio, ke kvankam salajro de laboristoj 
okupitaj en karbindustrio falis nunjare 
rilate al jaro 1921 de 40 proc. gis 50 proc., 
produktado de karbo altiĝis je 22 proc. 
Krom tio prezoj de la produktado falis 
de jaro 1921 ĝis 1924 je 50—60 proc., 
kaj tiutempe 16000 laboristoj estis mal- 
dungitaj. Al tio ĉi venas ankoraŭ ĝene- 
rala multekosteco de vivnecesaĵoj kaŭzita 
per altaj limimpostoj. Cifero 800—900 
iezoji), el tio 100—200 tre gravaj kaj 
kelke da mortigaj en unu karbregiono 
Ostrava-Karvina pomonate, atestas pri ne 
sufiĉa protekt-prizorgo kontraŭ la akcidentoj. 
Karbproduktado estas tiel limigita, ke 
ministoj laboras po 5, 4, eĉ 3 Utgoj, se- 
majne. Pro la plej malgravaj peketoj la- 
boristoj estas maldungitaj kaj anstataŭ ili 
oni dungas laboristojn indiferentajn ne- 
organizitajn, kiujn oni uzas kontraŭ klas- 
konscia laboristaro. Famekonataj en tiu 
rilato estas entreprenistoj en Ostrava- 
Karvina, la plej riĉa karbregiono de Ĉeko- 
slovakio. Preskaŭ en ĉiuj minejoj, koakso- 
fabrikoj, metalfabrikoj k. a. ekzistas tiel 
nomataj firmoj (t. e. unu entreprena homo 
ricevanta grandajn profitojn de la admi- 
ninistrado de fabriko pro sia fifidela servo) 
okupantaj plej parte la samajn laboristojn 
kiuj ĝuste en tiu ĉi fabriko laboris. Tiel 
ekzemple okazas, ke laboristoj laborintaj 
en iu fabriko, estante elĵetitaj de la sen- 
sentaj Iabordonantoj sur la pavimon, petas 
laboron ĉe menciitaj firmoj, kiuj dungas 
ilin nur kiel taglaboristoj, kaj ricevinte 
laboron laboras en la sama laboro kiel 
antaŭe, sed sub la plej mizeraj kondiĉoj. 
Ili ricevas unuecan salajron de proksimume 
20 kĉ (en fabrikoj 25—40 kĉ) sen kon- 
sidero pri aĝo kaj laboro, kiu apenaŭ 
sufiĉas por unu.homo. Iti ne ĝuas ĉiujn 
plibonigojn kiel laboristoj organizitaj, ekz. 
donackvoton da karbo, pagitajn forperme- 
sojn, aldonpagojn por infanoj, por fest- 
tagoj, dimanĉoj, akuŝpremiojn kaj multon 
alian. Laborante tro ofte 12, 14, eĉ 16 
horojn potage, ili signifas por organizita 
laboristaro gravan danĝeron, precipe dum 
striko. 

, • 

Interne en lando regas granda loĝej- 
mizero. Dekmiloj da familioj premiĝas po 
du eĉ tri familioj en unu ĉambro, dum 
la riĉuloj kaj personoj influaj libere uzas 
komfortan loĝejon 4—5 ĉambran. En 
periferioj de Praha staras 400 fervojvagonoj 
en kiuj Ioĝas malriĉaj homoj. Sed ne 
imagu, ke ĉiu homo posedas unu vagonon, 
sed en tiuj ĉi 400 malpuraj, nehigienaj 
vagonoj estas kondamnitaj por vivi 1400 
mizeruloj. La afero estas des pli terura, 

>) difektoj. — Red. 


ke inter lli oni kalkulas ĉirkaŭ 600 in- 
fanojn, kaj centoj da naskitoj nomas va- 
gonojn siaj naskiĝejoj. Eble vi pensas, 
ke loĝado en tiuj ĉi vagonoj estas sen- 
paga? Sed vi eraras. 300 kĉ. oni devas 
pagi da luprezo pojare. 

Impostejoj ŝarĝas civitanojn per grandaj 
salajrokontribuoj de 500 ĝis 3000 kĉ kaj 
ordonas pagi ĝin por jaroj 1921/22/23. 
Eble en neniu ŝtato oni postulas impostojn 
por jaroj pasintaj, despli, ke ĉekosiovakaj 
impostejoj ne postulis ĝin en menciitaj 
jaroj, kiam la salajro estas sufiĉa por 
dece vlvi kaj oni ne aŭdis pri senlaboreco. 
Plenajn tri aŭ kvin monatojn devus labor- 
isto diligente labori, por ke 11 povu pagi 
postulatan kontribuon, uzante eĉ ne unu 
moneron por la aiiaj aĵoj. Dank’ al zorgo 
de laboristaj deputitoj kaj organizaĵoj, la 
kontribuo estas iom malaltigita kaj pagebla 
poparte. Dum ŝtato prirabas tiamaniere 
popolon, ĝi fervore zorgas pri la plibeligo 
de soldatuniformoj per oraj kaj arĝentaj 
bagatelaĵoj, kiuj kostas mjlionojn da kĉ. 

Dezirinte liberiĝi de netolerebla situacio 
premeganta Iaboristojn, tiuj lastaj ofte de- 
fendas sin kontraŭ atakemo de la kapi- 
talistoj pere de strikmovadoj, sed bedaŭ- 
rinde ĉiam senrezulte pro politikaj anta- 
gonismoj. Tiele estis finita striko de 
40000 ministoj en Ostrava-Karvina regiono 
ekplodinta 30. marto de nuna jaro, kies 
rezulto estas (vidu S-ulo n-o 35): 

1. 4 mortpafitoj dum mitingo en Orlova 
(inter ili suĉinfano); 

2. 8000 maldungitaj iaboristoj; 

3. Malprofito de ĉirkaŭ 6000000 kĉ 
da salajro por pagitaj forpermesoj (En- 
treprenistoj konsideris strikon kiel neofi- 
ciala, kaj pro tio strikantoj perdis for- 
permesojn). 

4. Malprofito de Ia salajro por unu se- 
majno; 

5. ĉenerala indiferenteco kaj malamik- 
eco inter laboristaro kontraŭ ĉiuj laboristaj 
organizaĵoj, ĉar ili estis konvinkitaj, ke tie te- 
mas nur pri batalo inter du laboristaj partioj 
pri hegemonio de unu partio super la alia. 

Pro la tuta striko suferas plejmulte 
laboristoj polaj, kiuj dum dekjaroj ĉi tie 
vivis kaj laboregis kaj nun estas elĵetitaj 
kiel alilanduloj sen iu ajn rekompenco 
amase el la laboro kaj kondamnitaj por 
malsati kun siaj familioj, despli, ke en 
Ĉekoslovakio pro senlaboreco laboron ili 
ne trovos, kaj en Polio oni iiin afable ne 
akceptos timante ilin kiel ruĝaj diabloj 
kaj sendiuloj. Amase do dmigras sen- 
laboruloj Francion por nova suferado. 

Antaŭ monato estis per malvenko finita 
en Mord-Bohemio striko de 12000 metal- 
laborlstoj daŭrinta 10 semajnojn kaj gvid- 
ata de “Germana Asocio de metallabor- 
istoj". Kaŭzo de malvenko estis „Macia 
asocio de germanaj laboristoj" (Haken- 
kreuzler). Fine de monato julio labor- 
donantoj el Ostrava-Karvina-regiono mal- 
dungos denove ĉirkaŭ 3000 laboristojn. 
Kaj laboristaro estas senpova. 

Malvenkaj strlkoj estu por klaskonscia 
laboristaro averta signo, ke ĝl ĉesu jam 

reciprokan interbataladon politikan kaj ke 
ĝi kreu veran profesian unuecfronton de 
la laboristaro, sen konsidero pri politika, 
nacia kaj religia konvinkoj kontraŭ ko- 
muna internacia malamiko — kapitalismo — 
kaj nur tiam liberiĝintaj dungitoj povos festi 
sian venkon. Josefo Sedzintir. Mar. Hory. 


El lo Vlvo haf Sdenco 

“Vivante mortigita" 

El Usono informas nin kamarado, ke la 
rakonto presita en n-o 36 sub titolo “Vivante 
mortigita“ laŭ rusa gazeto ne estas verfakta 
en la drtaloj. Ni ĉi-sube korektas la koncernajn 
punktojn, por restarigi la veron. Red. 

1) Katastrofo ne okazis en “ŝakto“, sed 
en natura, subtera galerio. 2) Flojd ne estis 
“superŝutita“ de teraĵo, sed kaptita per 
ŝtono (ne “trabo“) metiĝanta sur unu 
kruron. 3) Ŝaktistoj tute ne aŭ preskaŭ 
neniam “havasĉela brusto radio-aparaton“. 
Vere, oni alportis tra la galerio al Flojd 
kaptita elektran lampon, kaj per radio sur 
tersupraĵo aŭskultis la korbatojn. Tute ne 
troviĝis “akvo“ en Ja “ŝakto“, nek oni 
uzis “akvopumpilon", ktp. 

La faktoj estas: Flojd estis bapta nomo 
de Flojd Collins. Lia patro (ne “minej- 
posedanto“) loĝis kun siaj filoj en kalk- 
ŝtona regiono apude al subtera kavejo — 
kiaj ofte troviĝas en kalkŝtonaj regionoj, 
ĉar la akvoj rapidaj, depost antikvaj epokoj, 
solvas kaj skulptas subterajn vojojn. La 
familio alkutimiĝis al esploroj kaj volis 
gajni iom da mono kiel gvidistoj al granda 
kavejo. Ili kaj precipe Flojd Collins revis 
pri riĉeco, kiarn multaj vizitantoj venos 
viziti ilian kavejon. La tuta familio deziris 
kaŝi la sekreton de enirejo al kavejo. Oni 
malpermesis multenombran viziton de 
sensaciemaj aŭtomobilistoj, ĉar tiuj nur 
malhelpus la savon kaj eble ankoraŭ pli 
skuus la moveman teron. Komence la 
familio atendis baldaŭan savon de Flojd 
kaj eble pli zorgis pri la sekreto de la 
kavejo, ol pri spertaj elfosantoj, kiuj eble 
estiĝos rivaloj por posedo de kavejo. La pro- 
krastkulpo de Ia patro de Flojd kaj la akuzo 
ke li kolektis monon de rigardantoj, estas 
dubindaj, se ne tute aldonitaj fabeloj. N. W.F. 

Kontraŭ la sendiuloj! 

En Limburg (nederl. provinco kun grand- 
parte katolika loĝantaro) oni komencis agit- 
adon kontraŭ la ateistoj (ruĝuloj). Okazis 
demonstracio, en kiu la katolikaj pastroj 
alvokis ia popolon al batalo kontraŭ la 
senreligiecon kaj la senreligiulojn. “Lim- 
burgo por la katolikoj kaj for la ruĝulojn!" 

Semajnon poste okazis en la urbeto 
Brunsum pro la okazontaj parlamentelektoj 
propaganda kunveno de soc.-demokratoj 
kaj samtempe propaganda rondirado tra 
la urbo de la katolikoj. Grupeto da per- 
sonoj kun ruĝaj flagoj ktp. biciklantaj al la 
kunvenejo estis ĉlrkaŭataj de la katolikoj 
kaj ne povis plueniri. Okazis interbatalo. 
E1 la soc.-demokratoj estis 2 personoj grave 
kaj kelkaj aliaj malpli grave vunditaj. 

Jen la kristana toleremo! 670 


Vivo kaj sano de laboristoj 

Ne kredu, ke mi deziras sub tiu rubriko 
paroli pri freŝa aero, pri ekskursoj, ban- 
Iokoj ktp. Ni ĉiuj scias, ke ni bezonas 
tiujn. Mi ankaŭ ne parolos pri la ekstera 
zorgado de la korpo, pureco kaj similaj 
aferoj, ĉar tio estas tre, eĉ tro, multe in- 
struata en la lernejoj, per gazetoj kaj Iibroj. 
Ne, mi deziras paroli pri afero multe pli 
grava sed kies gravecon oni ĝenerale malpli 
multe taksas ol ĝi meritas. Ĉar la riĉuloj 
malsaniĝas kaj mortas tiel ofte kiel la 
malriĉuloj, kvankam ili havas monoit-por 
vojaĝi kaj spiri freŝan aeron, iri al landoj 
kun bona klimato, al banlokoj ktp. (? Red.) 

Spite la lerteco de la nuntempaj medicin- 
istoj, spite nia tiel nomita “alta civilizacio“ 
la homaro suferas nuntempe eĉ pro multaj 
malsanoj tute nekonitaj de sovaĝaj neciviliz- 
itaj popoloj. La plej teruraj inalsanoj, ekz. 
la kancero, la sifiliso, la ftizo, estas karak- 
terizaj por nia civilizacio. 

La plej granda danĝero por la sano 
estas nuntempe Ia nenatura manĝaĵo. Ni 
havas blankan panon nenutran — ĉar Ia 
brano apartigita de la faruno por fari ĝin 
blanka estas plej valora nutraĵo. — Ni 
havas blankan poluritan rizon, blankan 
sukeron, senigitan de ĉiuj mineraloj en- 
havataj en la kano aŭ la rapo, el kiu ĝi 
estas farata. Krom tio ni manĝas tro 
multe da viando, Iakto, fromaĝo, ovoj, 
manĝaĵoj kiuj enhavas tro altan procenton 
da proteinoj, tro malaltan da mineraloj, 
vitaminoj, celulozo. La manko de la last- 
nomita substanco kaŭzas teruran mallakson, 
kiu estas la komenco de ĉiuj aliaj malsanoj. 
La plej ĝenerala sekvo de mallakso estas 
apendicito, per kiu mortas tre multaj junuloj. 
La apendicituloj, kiuj ne mortas, perdas la 
apendicon, gfavan organon necesan por Ia 
bona kaj regula funkciado de la defekada 
aparato. Post la apendica operacio la 
kuracito suferas je mallakso pli ol antaŭe 
kaj serĉas kuracilojn en la apotekoj. Sed 
tiuj kuraciloj estas ĝenerale venenoj, kiuj 
malrapide sed tute certe ruinigas la korpon 
produktante aliajn malsanojn: kataron, pneŭ- 
monion, kanceron, k. a. 

Estas ĝenerale disvastigita opinio, ke la 
Iaboristo malsana ricevas tro malmulte da 
nutraĵo. Nenio povas esti pli malvera. 
Li ricevas tro multe el la ĉefaj nutraĵoj, 
t. e. karbohidratoj, sukero, aŭ grasoj, aŭ 
el ĉiuj tri, kvankam Ii ĝenerale ricevas tro 
malmulte da mineraloj, vitaminoj, celulozo. 
Vi ne kredu, ke vi bezonas viandon, lakton, 
ovojn, fromaĝon. Tute ne. Mi mein ne 
manĝis iun el la ĵus nomitaj manĝaĵoj 
dum la lastaj tri jaroj, kaj viandon mi ne 
manĝis dum la lastaj dek sep jaroj. Kaj 
mi estas pli sana nun ol iam antaŭe kaj 
Iaboras 15 horojn ĉiutage (ankaŭ dimanĉe). 
Naŭ horojn mi laboras en meblofabriko, 
ses horojn en la hejmo verkante, traduk- 
ante, studante. Miaj konatoj diras, ke 
mi malsaniĝos kaj mortos tre baldaŭ, 
ĉar mi tro multe laboras, ĉar mi ne 
eliras por spiri freŝan aeron, ĉar mi ne 
manĝas viandon, kaj alian laŭ ili nutrant- 
egajn manĝaĵojn. Sed mi ne atentas iliajn 


amikajn admonojn: mi manĝas trankvile 
miajn fruktojn kaj verdaĵojn kaj daŭrigas 
laborante. Kaj mi daŭrigos tiel almenaŭ 
cent jarojn plu, kompreneble kun la dife- 
renco kiun kaŭzas al ni la evoluo socia 
dum tiu tempo. Ha jes, mi memoras: 
mi nepovas malhelpi, ke min eble mortigos 
iu stratakcidento aŭ kolera kuracisto en 
embusko, sed mi povas malhelpi, ke la 
manĝaĵo kiun mi mem elektas kaj manĝas 
malsanigu min. 

Mi avertas al vi, ĉiuj laboristoj, ke la 
ordinaraj kuracistoj ne rekomendos al vi 
sekvi mian ekzemplon. Kial? Car tio 
forprenus de ili la vivriniedojn. La kurac- 
istoj ne gajnas monon en komunumo de 
sanuloj: tial esfas necese por ili studi la 
plej bonajn rimedojn por konservi vin 
kiel eble plej malsanaj, tamen konservante 
vin vivaj dum vi ankoraŭ estas pagkapablaj. 

La laborista*movado perdas multajn el 
siaj plej bonaj laborantoj mezaĝaj kaj eĉ 
junaj. Tio estas tute nenecesa. Ili povas 
vivi almenaŭ ĝis la centa jaro kaj esti 
aktivaj fortoj en nia brava civiliziga, liber- 
iga armeo. Necesas nur studi racie la 
fiziologian sciencon veran, ne la trotrud- 
eman, falsasciencan blagon de medikament- 
vendistoj kaj ties agentoj. 

Se la legantoj de S. interesiĝas pri tiu 
demando, mi estas preta doni en venontaj 
artikoloj pli detalajn kaj precizajn klarig- 
ojn pri la reformoj plej necesaj en la vivo 
de laboristoj. Karl Froding. 

Esperanto kaj I. F. T. U. 

Notinda artikolo aperis en la oficiala 
organo de la I. F. T. U. (Amsterdam) La 

Internacia Laborist-Siridikata Rcvuo) n-o 2, 
vol. V). La verkisto H. Dubreuil (Parizo) 
mutte laŭdis la_ penojn de la Esperantistoj 
fordetrui “Ia ĥaoson de lingvoj". Sed, 
laŭ li, la praktikebla paŝo nun estas ke la 
franco, la germano kaj la brito reciproke 
lernu siajn lingvojn. Sume liaj ĉefpunktoj 
estas: 1. Lingvo estas la animo de la 
nacio kaj nur per akiro de naciaj lingvoj 
— ne per “neperfekta artefarita help- 
lingvo“ oni povos enpenetri plene la 
idealaron ktp. de alia nacio. 2. Britio, 
Germanio kaj Francio plej gravas en la 
mondo, tial oni sisteme instruu al sindi- 
katestroj kaj aliaj tlujn tri lingvojn. 

Ni ĝojas ke nia k-do konstatis la pro- 
blemon kvankam ni ne konsentas je lia 
solvo. Li ne forgesu ke la animo nask- 
iĝas kaj kreskas. Ne nacia sed inter- 
nacia estas la animo kulturita de la I. F.T. U. 
Internacie ekspluatataj kaj organizitaj, la 
laboristoj fine forlasos ia nacian vidpunkton. 
Ili ĉefe ne komprenu la malnovan sed 
starigu novan kulturon. Mondlingvo baz- 
iĝas sur Interdependeco ekonomia, en 
necesa mondsolidareco laborlsta. Ne eble 
enpenetri la “animon“ de 400 aŭ eĉ 
3 popoloj, ĉar inallonga la vivo kaj longa 
la lingva studado. ' 

Pri 2: Ĉu II forgesis pri Rusio kaj la 
vekiĝanta Oriento? La anoj (16 milionoj) 
de la I. F. T. U. mem loĝas ne en 3 sed 

23 diversaj landoj. La burĝa “Pakto“ 
volas kunigi Germanion, Francion kaj 
Brition kontraŭ Azion sed, danĝerego kuŝas 
en tia propono. 

Plue eĉ la estroj lingvistaj de laborist- 
sindikatoj ne perfekte scipovas la lingvon 
de unu el la tri “elektitaj popoloj". Ju 
pli la sindikatoj evoluas, des pli necesas 
sendi al kongresoj la fidatajn estrojn kaj 
la anojn kiuj plej bone komprenas, ne 
multajn lingvojn, sed la ĉiutagajn pro- 
blemojn kaj sperton de la laboristoj. Tiaj 
ne havas la tempon studadi lingvojn. Ili 
preferas la neŭtralan lingvon — artefaritan, 
jes simile al ĉio kio diferencigas nin de 
la bestol Satanoj, se via sindikato aliĝis 
al la I. F. T. U. — proponu per ĝi ke la 
I. F. T. U.: 1. Korespondu perEsp. 2. En- 
presu notojn en la oficiala Revuo en kaj 
pri Esp. 3. Uzu Esp. en sia Internacia 
Somer-Lernejo. 4. Anoncu ke post ekz, 
2 jaroj ĉiu delegoto ai Konferenco devos 
scipovi la internacian lingvon. Tiel Esp. 
servos la proletaron. 488■ 


TRA LA KLASBATALO 

En la minoj de la Ruhr-teritorio multaj 
laboristoj kaj oficistoj estas maldungitaj 
pro “labormanko“. 

La germanaj konstrulaboristoj malak- 
ceptis la decidjuĝon de la regna ministro 
kaj daŭrigas la strikon. 

En Ŝanĥajo strikas 2000 poŝtoficistoj. 

La Soveta registaro disponigos 10 mil. 
dol. por la konstruo de 31 vaporŝipoj de 
nova komerca ŝiparo. 

La 16.8. okazis en Berlin Kongreso de 
ILH. por Ĉinio, kiu estis bone vizitita de 
reprezentantoj el ĉiuj eŭropaj landoj kaj 
Usono. La kongreso varbis por niasagado 
interhelpa por ĉina proletaro kaj alvokis 
la Amsterdaman Sindikatan Internacion por 
kunhelpo. 


Internacia Transportlaborista Federacio 

kaj Esperanto 

En la lasta Inforrnilo (aŭgusto) de I. T.F. 
ni legas sub sciigoj de la sekretariejo la 
jenon: 

Post abunda diskutado estis decidite, an- 
koraŭ plue en la Informilo disponigi unu 
kolonon por la propagando de la mondhelp- 
lingvo Esperanto kaj eksperimente publikigi 
lecionon el kurslibro. La organizajoj poste 
e§tos L demanditaj pri sia opinio pri tio kaj 
estos petataj ĉe daŭrigota publikigo de 1'kurso 
la_asociaj gazetoj, transpreni tiun en siajn 
organojn. — 

Mi gratulas la I. T. F. pro tiu ĉi kuraĝa kaj 
pionira decido kaj nur esperas, ke aliaj or- 
.ganizaĵoj baldaŭ imitos ĝian ekzemplon! 


Internacia Esperanto - Sportularo 
Laborista (I.E.Sp.L.) 

Pro profesiaj kaŭzoj kaj loĝoŝanĝo k-do 
Ad. Wendt estis devigata duni nia lasta kun- 
sido okaze de la Olimpio^senigi sin de kel- 
-kaj iaboroj kaj oficoj: Oni bonvolu atenti jenajn 
informojn: Oficos dapost 15. sept. 1925 kiel 
Generala sekretario: K-do Rudolf Winkler } 
Leipzig, Kantstr. 531. II. 


Administra sekretario: Osk. Schrdter, Leip- 
zig-Stĉtteritz, Papiermŭhlstr. lOa. 

Redaktoro de “Laborista Sporto: K-do Adolj 
Wendt f Meyenburg (Prignitz) WaIIstr. 3. 

Informservo de “I. E. Sp. L.“: K'do \Villy 
Mersiovsky t Leipzig-SchĜnefeld, Lazarusstr. 4. 
N-o 9 de Laborista Sporto aperos ĝis 15.sept. 
Por “I. E. Sp. L. 44 Adolf \Vendt. 


KORESPON DADO 

TARIEO 

Korespondado: Unu enpreso: Simpla, 
trilinia anonco kostas 0,50 mk. or., ĉiu plia 
linio la samon. 

Ni nur akceptas anoncojn kun samtempa pago. 
MALLONGIGOJ: L = letero. PK = poŝL 
karto. PI == poŝtkartoj ilustritaj. PM = poŝt- 
markoj. bfl = poŝtmarko sur bildflanko. 
k.ĉ.I. = kun ĉiuj landoj. esp.aĵo = espe- 
rantaĵo. 

Ĉiuj petantoj pri korespondado havas la 
devon, nepre respondi almenaŭ unu fojon al 
ĉiuj petoj koncernantaj la fakon, por kiu ili 
sin enskribigis. 

Aŭstrio 

— 3 k-doj. dez. koresp. PK., PI. k. ĉ. 1. precipe 
kun Sovetio, Anglio k. Italio. Adr.: K-do 
Hans Bichler ; Marktl i. Traisental. 

Britio 

— K-do/. G/as*r, 25, WelIcIose, Squ, E. I. 
London f pri ĉ. temoj k. ĉ. 1. 

Francio 

— Gek-doj. kiuj intencas interrilati pri komun- 
ismo k. anarkismo skribu tuj al K-do Eis- 
brenner % Centro de Estudios Sociales, 86 
Cours Lafayette, Lyon f III. 

— K'do D. Mathis f 74 rue Ziegelau, Stras- 
bourg-Ndrf., dez. koresp. PI., PK. k. ĉ. 1. 

Germanio 

— K-do \V. Hoyer f Fabrikstr. 28, Altenburg 
i. Th. dez. koresp. k. interŝ. PM., certe resp. 

— K-do AugustMŭller, Barenschanzstr. 81,111. 
Niirnbergf dez. koresp. k. ĉ. 1. precipe kun 
rusoj, bulgaroj, hispanoj k. portugaloj pri 
anarĥismo k. precipe pri Ia movado de la 
rusa Machnowtschina en la jaroj 1918—1921. 
Resp. garantias. 20 gelernantoj dez. koresp. 
pri ĉ. temoj k. ĉ. 1., resp. garantiata. Adreso: 
Fritz KoUner f Blumenaŭ N-o 23 Post Tanti- 
hausetif Kr. Waldenburg i. Schles. 

— K-do IV. Engler % Postamt, Crimmitschaui. S. 
dez. koresp. L., PK., PI. bfl. k. ĉ. 1. Certe resp, 
u Adresŝanĝo u : K'do Ldon Bergiers , Bredestr. 
“Volkshaus", Crefeld i. Rhld. (antaŭe, La 
Hulpe). 

— K-do Herbert Sonne ; Helenenstr. 3, Lini - 
bach i. S., dez. raportojn pri div. temoj, 
(ŝakludanto tre agrabla). 

— K-do Augiist Maier, Hagerstr. 306,' Er- 
ding i. Ob. Bay. pri komunismo k. natur- 
belecoj, L, PK, bfl, k. ĉ. 1. Certe resp. 


Rumanio 

— K-do Remuso Vasilovice, str. Reg. Maria,21, 
Deva, PM. PI. k. ĉ. 1. 

Sovet-Unio 

— Satanaro! Traduku el jurnaloj aŭ petu 
konatajn veterinarojn priskribi veterinar- 
ismon k. brutedukadon de via lando k. esper- 
antlingve sendu al mi por enpreso en veter- 
inarjurnaloj. Adr.: S. Bojev , Vet-Ambulatorio 
Turkestan, KSSR. 

K-do Hoves Isaak } ĵurnalisto, ul. Revolucii, 
6, Novonikolajevskf (Siberio) pri jurnalismo, 
socia vivo k. kom. movado. 

K-dino Krimskaja Larisa. jurnalistino, re- 
dakcio de Sirbirskij GudoK, Novonikolajevsk 
(Siberio) pri arto, moroj k. feminismo. 

— K-do Paŭlo Kirjuŝin ’ I -a Dolgobrodskaja, 54, 
Minsk, dez. serioze koresp. pri div. temoj 
k. ĉ. I. interŝ. nacilingvajn jurnalojn k. esper- 
antajojn. 

— K-do Belakov Bazilo , Kolektivnaja, 2, 
Tuapsc' f Kaŭkazo, dez, havi laboristajn ko- 
respondantojn el ĉiuj landoj. 

K'do Bojev Sergeo (20 jara veterinaro), Ve- 
terinarn. ambulat., Turkestan , Kazaka SSR, 
ri veterinarismo, brut- kaj bird-edukado, 
amparana ma^trumado, naturo, student- 
junula vivo, moroj de loĝantaro, esp. mo- 
vado k. a. t. L, PI. 

.— K-do D. Albanov , Arkadak (Saratov. gub.) 
pri sociologio k. vivkondiĉoj en div. landoj 
precipe kun ekstereŭropaj, L, PI. 

— K-do Naum Joĥin , Grajdanskaja 19, kv. 
22, Leningradf dez. koresp. pri socia k. Iab. 
vivo k. ĉ. I., nepre resp. 

— K-do Toniilov Anatolo, Uprofbjuro, Petrovs- 
ki Zavod f Zabajk. gub., kun seriozaj k-doj pri 
div. temoj k. ĉ. I., interŝ. papermonon, esp.- 
ajojn, fotojn. Ne sendas unua, resp. akurata. 
— K-do A. Liljer, Brjanskaja. 15, 2, Moskvo, 
L, PI, PM, k. ĉ. I. 

Turkio 

— u Adresŝanĝo u : K'do Hans Pek % Fabrique 
d’Acide Carbonique, Balat-Constantinople 
(antaŭ Stambul). 


Insignoj 

de Sovetlanda Esperantista Unuiĝo 

(SEU) 

Orumitaj, kun trikblora emajlo. Verda 
stelo sur blanka fundo kun ruĝa rando 
ĉirkaŭe, sur kiu estas skribite: 

v ESPERANTO- LINGVO INTERNACIA 

En stelo la literoj SEU. Kun ŝraŭbo, 
ne perdeblaj. Prezo sen afranko 1 rub. 
Por afranko de la sendajo aldoni 35kop. 
Sendeblaj ankaŭ pagoŝarĝe 

Adreso: Leningradskij Gubkom SESS, 
ul. Plefianova 2, Leningrad 




ESPE RANTO-AG E NTEJO-LENINGRAD 

de Leningrada Gubkomitato de Sovetlanda Esperantista Unuiĝo (SEU). 

Leningrada Gubkom SEU starigis senperajn rilatojn kun preskaŭ ĉiuj ekster- 
sovetlandaj esp. gazet- kaj libroeldonejoj, kaj akceptas H AB0N0JN a) l SENNA- 
CIULO‘, SENNACIECA REVUO\ ‘NOVAf TEMPOJ ‘, 'LA INTERLIGILO DE 
L> P.T.T.\ ‘LIBERPENSUL0\ 1 LABORISTA SPORTCt , ‘LA FERVOJISTO‘ % 
1 HEROLDO DE ESPERANTO\ ‘LITERATURA MONDO\ ESPERANTISTA 
/UNULARO‘ f K ESPERAN TA LIGILO 1 kaj al aliaj. II Ciuj suprenomitaj jurnaloj 
estas haveblaj APARTNUMERE. /I A1 ĉiuj jurnaloj Lgr. Gubkom SEU akceptas 
anoncojn pri korespondado. H Lgr. Gubkom SEU akceptas K0TIZ0JN al SAT, TEKA, 
TAGE, ILL ktp. H Lgr. Gubkom SEU liveras ĉiujn cldotiaĵojti de SA T-kooperativo 
kaj de ĉiui aliaj esp. eldonejoj. II ,Por afranko oni devas aldoni 15°/o. Liibroj estas 
livereblaj ankaŭ pagoŝarĝe. Ĉe informpetoj aldoni markon por respondo. 

Adreso: Leningradskij Gubkom Sojuza Esperantistov, Leningrad, ul. Pleĥanova 2. 




PRESEJO: UMS - PRODUKTIVGENOSSENSCHAFT, LEIPZIG (GERMANIO) 
























